**Ajánlattételi felhívás**

**A szabálytalanul elhelyezett – közúti forgalom biztonságát vagy a közbiztonságot veszélyeztető járművek, és az üzemképtelen járművek közterületről történő elszállításával, nyilvántartásával, tárolásával, őrzésével, az arra jogosult részére történő kiadásával, megsemmisítésével kapcsolatos feladatok ellátására**

**Közzététel időpontja**: 2022. január 02.

**Ajánlatok beérkezésének határideje**: 2022. január 31. 08:00 óra

**Ajánlatkérő**: Budapest XXI. kerület Csepel Önkormányzata Közterület-felügyelete, 1211 Budapest, Szent Imre tér 09.

**Eljárás**: tárgyalás nélküli, az eljárás egy ajánlat beküldése esetén is érvényes

**Az elvégzendő munka helye**: Budapest XXI. kerület Csepel közigazgatási területe

**A szerződés időtartama**: Határozott idejű, 2023. március 01-től - 2023. december 31-ig

**Elvégzendő feladatok**:

Budapest XXI. kerület Csepel közigazgatási területén

* közterület-használati hozzájárulás nélkül tárolt üzemképtelen gépjárművek, továbbá
* szabálytalanul elhelyezett – közúti forgalom biztonságát vagy a közbiztonságot veszélyeztető járművek

elszállítására, tárolására, őrzésére, jogosult tulajdonosnak történő kiadására, megsemmisítésére, vagy hasznosítására vonatkozó komplex szolgáltatás ellátása a jogszabályi előírásoknak megfelelően,

* valamint egyedi megrendelés esetén az alkalmanként magáncélra átadott közterületeken hosszabb ideje parkoló járművek áthelyezése a legközelebbi szabályos várakozásra alkalmas másik közterületre.

Kizárólag a fent felsorolt valamennyi szolgáltatásra lehet ajánlatot benyújtani, részekre történő ajánlattétel esetén az ajánlat érvénytelen.

 A nyertes ajánlattevő a fent megjelölt okból, közterületen tárolt gépjárművet ajánlattevő írásos megrendelésének átvételétől számított 24 órán belül elszállítja, az elszállított gépjárműveket erre kijelölt, megfelelően őrzött tárolóhelyen kell elhelyezni.

 A nyertes ajánlattevőnek biztosítania kell, hogy az elszállított gépjárműveket érintő intézkedéssel kapcsolatban folyamatosan tájékoztatást kapjanak az érintettek.

 A nyertes ajánlattevőnek folyamatosan biztosítania kell az intézkedéssel járó költségek helyben történő befizetésének lehetőségét, továbbá az intézkedés megszűntetésének és a gépjármű visszaadásának lebonyolítását.

 A jármű elszállítása során az abban, illetve más vagyontárgyban keletkezett vagyoni kárért a nyertes ajánlattevőt kártérítési kötelezettség terheli.

 A szerződés teljesítése során a vonatkozó jogszabályok, különösen a közterület-felügyeletről szóló 1999. évi LXIII. törvény, a KRESZ, valamint a felmerült költségekre vonatkozóan a kerékbilincs közterület-felügyelet általi alkalmazására, a járművek elszállítására, valamint a felmerült költségekre vonatkozó szabályokról szóló55/2009. (X.16.) IRM rendelet alapján kell eljárni.

**Az ajánlattevővel szemben támasztott kritériumok:**

* Ajánlattevőnek érvényes cégbejegyzéssel, illetőleg egyéni vállalkozói igazolvánnyal kell rendelkeznie.
* Ajánlattevő nem állhat csődeljárás, végelszámolás vagy felszámolási eljárás alatt.
* Ajánlattevő rendelkezik a tevékenységhez szükséges engedéllyel.
* Ajánlattevő rendelkezik őrzött tárolóhellyel (saját/bérelt ingatlan).
* Ajánlattevő rendelkezik a szállításhoz használni kívánt járművekkel (saját, bérelt, lizingelt)

**A pályázati kiírás mellékleteként kötelezően csatolandó dokumentumok:**

1. Cégkivonat, aláírási címpéldány másolata (3 hónapnál nem régebbi)
2. Ajánlattevő írásbeli nyilatkozata arról, hogy az ajánlat benyújtásának időpontjában nem áll végelszámolási, felszámolási vagy csődeljárás alatt.
3. Ajánlattevő írásbeli nyilatkozata arról, hogy az ajánlat benyújtásának időpontjában nincs lejárt esedékességű, meg nem fizetett adótartozása, illetve adók módjára behajtható köztartozása Budapest XXI. kerület Csepel Önkormányzata felé.
4. Ajánlattevő nyilatkozata miszerint az ajánlattételi felhívásban foglaltakat elfogadja.
5. Tevékenységi engedély másolata.
6. Felelősségbiztosítás meglétét igazoló irat.
7. A teljesítésbe bevont tárolóhely jogszerű használatának bizonyítására szolgáló dokumentum (tulajdoni lap, bérleti szerződés, egyéb).
8. Kimutatást a teljesítésbe bevonandó gépjárművekről, valamint a teljesítésbe bevonandó gépjárművek forgalmi engedélyének, egyéb releváns okiratainak másolata.
9. Ajánlattevő, amennyiben alvállalkozót vesz igénybe, úgy ajánlata részeként köteles rendelkezésre állási nyilatkozatot benyújtani.
10. Igazolás referenciamunkákról.

**Ajánlatok bontása**: Budapest XXI. kerület Csepel Önkormányzata Közterület-felügyelete, 1211 Budapest, Szent Imre tér 09., időpontja: 2023. február 01. 10:00 óra

Bontáson jelen lehetnek: az ajánlatkérő és megbízottjai.

**Ajánlat benyújtásának módja**:

**A pályázatot zárt borítékban, két példányban** cégszerűen aláírva Budapest XXI. kerület Csepel Önkormányzata Közterület-felügyeleténél (1211 Budapest, Szent Imre tér 09.) **személyesen, vagy postai úton**(úgy, hogy 2023. január 31.-ig beérkezzen)**lehet benyújtani.**

A határidőn túl benyújtott pályázat nem kerül elbírálásra.

Érvénytelen a pályázat, ha nem felel meg a pályázati felhívásban, illetve a jogszabályokban foglalt feltételeknek.

**A benyújtáskor fel kell tűntetni: „Pályázat – jármű elszállítás”**

**A pályázat elbírálása:**

A közterület-felügyelet az összességében a legkedvezőbb ajánlatot tevő pályázóval kíván szerződést kötni.

Értékelési szempontok:

1. referencia (30 %)
2. a teljesítésbe bevonandó gépjárművek állapota, kora (30 %)
3. a teljesítésbe bevont tárolóhely földrajzi helye (20 %)
4. a tevékenység kezdetének ideje (10 %)
5. önálló teljesítés vagy alvállalkozó igénybevételével történő teljesítés (10%)

A pályázatról Budapest XXI. kerület Csepel Önkormányzata Közterület-felügyeletének igazgatója jogosult dönteni, melynek eredményéről minden pályázó tájékoztatást kap.

A nyertes pályázó a pályázatok elbírálását követően köteles szerződést kötni. Abban az esetben, ha a pályázat nyertesével nem jön létre a szerződéskötés, akkor a szerződés a második legkedvezőbb ajánlattevővel kerül megkötésre.

A közterület-felügyelet fenntartja magának a jogot a pályázat eredménytelennek nyilvánítására. A közterület-felügyelet nem biztosít lehetőséget hiánypótlásra.

*Dr. Papp Antal Zoltán*

*igazgató*